cyanic-selkie/wikianc huggingface dataset:
Μαρσελίνιο Παραΐμπα
Καριέρα
Πέρασε μόλις έναν χρόνο στη Γαλλία, ενώ το 2001 επέστρεψε στη Βραζιλία προκειμένου να αγωνιστεί με την Γκρέμιο, με τα χρώματα της οποίας και άρχισε να φτάνει στο απόγειο της καριέρας του. Εκείνη την περίοδο, ο Μαρσελίνιο Παραΐμπα ήταν γνωστός ως "Μαρσελίνιο Παραούτσο" από τους οπαδούς του συλλόγου, λόγω της παρουσίας του στην ομάδα. Αναδείχθηκε πρωταθλητής και πρώτος σκόρερ του Καμπεονάτο Γκαούτσο, όπου και πέτυχε ένα τέρμα στην επαναληπτική αναμέτρηση του τελικού απέναντι στην Κορίνθιανς, ωστόσο δεν αγωνίστηκε στο πρωτάθλημα εκείνη τη χρονιά, καθώς υπέγραψε συμβόλαιο διάρκειας πέντε ετών με τη Χέρτα Βερολίνου.
Αυτοκινητοβιομηχανία
Ανά κατασκευαστή
Αυτή η λίστα δείχνει τις 15 πρώτες εταιρείες με βάση την παραγωγή αυτοκινήτων για το 2015.
Μαρσελίνιο Παραΐμπα
Καριέρα
Ο Μαρσελίνιο αγωνίστηκε για λογαριασμό της Χέρτα από το 2001 έως το 2006. Θεωρείται ως ένας εκ των κορυφαίων παικτών στην ιστορία του συλλόγου, ενώ έγινε εκεί γνωστός για την υψηλή τεχνική του κατάρτιση, αγωνιζόμενος ως δημιουργικός μέσος και ηγέτης και όντας τοποθετούμενος στον χώρο του κέντρου και της επίθεσης. Επιπλέον, είχε την ευθύνη της εκτέλεσης των φάουλ, των κόρνερ, καθώς και των πέναλτι για την ομάδα. Σήμα κατατεθέν της προσωπικότητας του συγκεκριμένου ποδοσφαιριστή ήταν τα, συνήθως, ιδιαίτερης αισθητικής παπούτσια του και τα, συνήθως, πολύχρωμα μαλλιά του. Πραγματοποίησε συνολικά πέντε διεθνείς συμμετοχές με την Εθνική Βραζιλίας, στη διάρκεια των οποίων πέτυχε συνολικά ένα τέρμα. Στις αρχές της σεζόν 2006-07, αποφάσισε από μόνος του να επεκτείνει τον χρόνο των θερινών διακοπών του κατά εννέα ημέρες, κάτι που οδήγησε σε χαμηλών τόνων αντιπαράθεσή του με την τεχνική και διοικητική ηγεσία του συλλόγου. Έπειτα από δηλώσεις του Μαρσελίνιο, στη διάρκεια των αμέσως επόμενων ημερών, οι οποίες προκάλεσαν ερωτήματα αναφορικά με την παραμονή του ή όχι στη Χέρτα, ο ίδιος έθεσε τέλος στο συμβόλαιό του με τον σύλλογο, υπογράφοντας, στη συνέχεια, συμβόλαιο διάρκειας τριών ετών με την τουρκική Τραμπζονσπόρ έναντι ποσού ύψους περίπου 2,5 εκατομμυρίων ευρώ.
Τον Αύγουστο του 2008, ο Μαρσελίνιο Παραΐμπα επέστρεψε στη Βραζιλία προκειμένου να αγωνιστεί με τα χρώματα της Φλαμένγκο. Στις 6 Μαρτίου 2009, η Κορίτιμπα ανακοίνωσε την απόκτησή του με ελεύθερη μεταγραφή έως το τέλος της σεζόν, καθώς ο Μαρσελίνιο ολοκλήρωσε το συμβόλαιό του με τη Φλαμένγκο. Έπειτα από τον υποβιβασμό της Κορίτιμπα, υπέγραψε εκ νέου στη Σάο Πάολο στις 18 Δεκεμβρίου 2009. Στις 9 Αυγούστου 2010, παραχωρήθηκε υπό τη μορφή δανεικού στη Σπορτ έως το τέλος της σεζόν 2010, ενώ το συμβόλαιό του επεκτάθηκε έως τη λήξη της σεζόν 2011.
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Σάντος Φουτεμπόλ Κλούμπε Κατηγορία:Ποδοσφαιριστές Ρίο Μπράνκο Εσπόρτε Κλούμπε Κατηγορία:Ποδοσφαιριστές Σάο Πάολο Φουτεμπόλ Κλούμπε Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε Κατηγορία:Ποδοσφαιριστές Χέρτα Βερολίνου Κατηγορία:Ποδοσφαιριστές Τραμπζονσπόρ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές ΒφΛ Βόλφσμπουργκ Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο Κατηγορία:Ποδοσφαιριστές Κορίτιμπα Φουτ Μπολ Κλαμπ Κατηγορία:Ποδοσφαιριστές Σπορτ Κλουμπ ντο Ρεσίφε Κατηγορία:Ποδοσφαιριστές Γκρέμιο Μπαρουερί Φουτεμπόλ Κατηγορία:Ποδοσφαιριστές Φορτελέτζα Εσπόρτε Κλούμπε Κατηγορία:Ποδοσφαιριστές Εσπόρτε Κλούμπε Ιντερνασιονάλ ντε Λάζες Κατηγορία:Ποδοσφαιριστές Ζουανβίλ Εσπόρτε Κλούμπε Κατηγορία:Ποδοσφαιριστές Οέστε Φουτεμπόλ Κλούμπε Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Καμπεονάτο Μπραζιλέιρο Σέριε Α΄ Κατηγορία:Ποδοσφαιριστές Καμπεονάτο Μπραζιλέιρο Σέριε Β΄ Κατηγορία:Ποδοσφαιριστές Μπούντεσλιγκα Κατηγορία:Μέσοι ποδοσφαιριστές Κατηγορία:Ποδοσφαιριστές Λιγκ 1
Μπρντα (ποταμός)
Πλοήγηση
Ο Μπρντα είναι μέρος της πλωτής οδού Όντερ-Βιστούλα, που συνδέει αυτούς τους δύο ποταμούς μέσω των ποταμών Βάρτα και Νότετς και του Καναλιού του Μπίντγκοστς από τα τέλη του 18ου αιώνα. Ο πλωτός δρόμος είναι πλωτός για μέτριες φορτηγίδες (κατηγορίας CEMT II) αλλά με περιορισμένο βύθισμα.
Με την επέκταση της Ευρωπαϊκής Ένωσης προς την Ανατολή, η πλωτή οδός θα μπορούσε να παίξει σημαντικό ρόλο. Είναι ένας σύνδεσμος στην πολύ μεγαλύτερη σύνδεση με την Ανατολική Ευρώπη μέσω των ποταμών Βιστούλα, Νάρεφ, Μπουκ, Μουχαβέτς, Πρίπιατ και Δνείπερου, αλλά αυτή η σύνδεση παραμένει μη πλωτή λόγω ενός φράγματος κοντά στο Μπρεστ της Λευκορωσίας.
Τουρισμός
Ο Μπρντα είναι μια από τις πιο όμορφες διαδρομές καγιάκ στην Πολωνία. Το υδάτινο μονοπάτι έχει μήκος 233 χλμ. και περνά μέσα από δάση, λίμνες και αγρούς.
Παραπομπές
Κατηγορία:Ποταμοί της Πολωνίας Κατηγορία:Παραπόταμοι του Βιστούλα
Κύπελλο Κύπρου πετοσφαίρισης ανδρών 2020-21
Το Κύπελλο Κύπρου 2020-21 ήταν η 47η έκδοση του Κυπέλλου Κύπρου (44η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι εννέα ομάδες της Α΄ κατηγορία 2020-21. Νικήτρια ήταν η Ομόνοια για 7η φορά στην ιστορία της.
Σύστημα διεξαγωγής
Στην προκριματική φάση κληρώθηκε ένα ζευγάρι ενώ οι άλλες επτά ομάδες πέρασαν χωρίς αγώνα.
Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.
Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set):
Ο τελικός ήταν μονός και διεξήχθη σε ουδέτερη έδρα.
Προκριματικά
Στην προκριματική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Τελικός
Στον τελικό προκρίθηκαν η Ομόνοια και η Ένωσις Νέων Παραλιμνίου. Το παιχνίδι διεξήχθη στις 16 Απριλίου 2021 στο Θεμιστόκλειο Αθλητικό Κέντρο στη Λεμεσό. Νικήτρια ήταν η Ομόνοια με σκορ 3-0 σετ (25-18, 25-21, 25-16).
Πηγές
Κατηγορία:Κύπελλο Κύπρου (πετοσφαίριση ανδρών) Κατηγορία:Πετοσφαίριση το 2020 Κατηγορία:Πετοσφαίριση το 2021
Κοινότητα Μέσα Λακκωνίων
μικρογραφία|462x462px|Η κοινότητα σε σχέση με τον δήμο Αγίου Νικολάου. Η Κοινότητα Μέσα Λακωνίων είναι κοινότητα του Δήμου Αγίου Νικολάου στην Περιφερειακή Ενότητα Λασιθίου της Κρήτης η οποία συστάθηκε για πρώτη φορά το 1946 με το ΦΕΚ 212Α - 06/07/1946 με την απόσπαση της από την Κοινότητα Κριτσάς. Το 1952 με το ΦΕΚ 137Β - 14/06/1952 η έδρα της κοινότητας μεταφέρθηκε από τον οικισμό Χαμηλό στον οικισμό Φλαμουριανά. Εκτός από την έδρα της η κοινότητα περιλαμβάνει και τους οικισμούς Κακοκάμωτες, Μαγιέλι, Σχίσμα και Χαμηλό. Η απογραφή του 2011 αναφέρει:
Συνολικά η κοινότητα έχει 307 κατοίκους.
Η Κοινότητα εκπροσωπείται από πενταμελές συμβούλιο με επικεφαλής την Πρόεδρο κα. Μαρία Δρακωνάκη.
Κοινοτάρχες Μέσα Λακκωνίων
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μέσα Λακκωνιων.
Τσερτσαίικα Μεσσηνίας
Τα Τσερτσαίικα είναι μικρός οικισμός κοντά στο Κοπανάκι και υπάγεται διοικητικά στον Δήμο Τριφυλίας, του Νομού Μεσσηνίας.
Τοποθεσία
Τα Τσερτσαίικα βρίσκονται περίπου 22 χιλιόμετρα προς τα βορειοανατολικά της Κυπαρισσίας και περίπου 17,5 χιλιόμετρα βορειοδυτικά από τον Αετό. Έχουν υψόμετρο 246 μέτρα και απέχουν 12 περίπου χιλιόμετρα από τις ακτές του Ιονίου Πελάγους. Τα Τσερτσαίικα βρίσκονται βορειοδυτικά από το Κοπανάκι, βορειοανατολικά από το Καμάρι, νοτιοδυτικά από την Κεφαλόβρυση και δυτικά από το Σιτοχώρι, από τα οποία αυτά χωριά απέχουν περίπου 7,5 χιλιόμετρα, 4 χιλιόμετρα, 7,5 χιλιόμετρα και 4,5 χιλιόμετρα αντίστοιχα.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Αλεσσάντρο Ρόζα Βιέιρα
Ο Αλεσσάντρο Ρόζα Βιέιρα, περισσότερο γνωστός ως Φαλκάο, γεννημένος στις 8 Ιουνίου 1977, είναι Βραζιλιάνος ποδοσφαιριστής σάλας.
Βραβεύτηκε ως ο κορυφαίος ποδοσφαιριστής σάλας παγκοσμίως το 2004, το 2006, το 2011 και το 2012.
Βιογραφία
Ο Φαλκάο ξεκίνησε την καριέρα του ως ποδοσφαιριστής σάλας στα μέσα της δεκαετίας του 1990, ενώ κατέκτησε τα πρώτα του τρόπαια με την ομάδα της ΣΚ Κορίνθιανς Παουλίστα. Αγωνίστηκε, διαδοχικά, με τα χρώματα αριθμού συλλόγων, μεταξύ των οποίων οι Ατλέτικο Μινέιρο, Σάο Πάολο, Μαλουί/Ζαραγκουά και Ιντέλλι. Διακρίθηκε από τις ικανότητές του στην ντρίμπλα και τα σουτ με το αριστερό του πόδι, τα οποία ήταν δυνατά και, ταυτόχρονα, ακριβή.
Το 2005, αγωνίστηκε για σύντομο διάστημα ως ποδοσφαιριστής της Σάο Πάολο ΦΚ, η οποία κατέκτησε εκείνη την χρονιά το Κόπα Λιμπερταδόρες.
Στέλεχος της Εθνικής Βραζιλίας από το 1998, συμμετείχε στα Παγκόσμια Κύπελλα του 2000, του 2004, του 2008 και του 2012. Αναδείχθηκε ως ο κορυφαίος ποδοσφαιριστής των διοργανώσεων του 2004 και του 2008, ενώ κατέκτησε τις διοργανώσεις του 2008 και του 2012 (το 4ο και 5ο τρόπαιο της Βραζιλίας). Έχει πετύχει συνολικά 339 τέρματα σε 201 διεθνείς συμμετοχές με την Εθνική Βραζιλίας.
Δημήτρης Λυμπερόπουλος
Ο Δημήτρης Λυμπερόπουλος (Οιχαλία Μεσσηνίας, Σεπτέμβριος 1925 – Αθήνα, 17 Αυγούστου 2019) ήταν Έλληνας δημοσιογράφος, φωτογράφος και συγγραφέας. Ήταν γνωστός για τις δημοσιογραφικές έρευνές του, όπως και τις αποκλειστικές φωτογραφήσεις που πραγματοποίησε κυρίως κατά τη δεκαετία του ’60, καλύπτοντας πολλά σημαντικά αθλητικά, κοσμικά και πολιτικά γεγονότα της εποχής.
Παραπομπές
Κατηγορία:Έλληνες δημοσιογράφοι Κατηγορία:Έλληνες φωτογράφοι
Καστέλο
Το Καστέλο είναι η μεγαλύτερη από τις έξι "Σεστιέρι" ή "Συνοικίες" στην Βενετία, πήρε το όνομα της από το νησί Σαν Πιέτρο ντι Καστέλλο στο οποίο υπήρχαν οικισμοί από τον 8ο αιώνα. Στην περιοχή αναπτύχθηκε από τον 13ο αιώνα Ναυπηγείο του Πολεμικού ναυτικού, το οπλοστάσιο που χρησιμοποιούσε στο Καστέλο η Δημοκρατία της Βενετίας ήταν το μεγαλύτερο ναυτικό συγκρότημα στην Ευρώπη. Μία μεγάλη Ελληνική κοινότητα αναπτύχθηκε τα τελευταία χρόνια του Μεσαίωνα και στην Αναγέννηση με 5.000 μέλη. Τα επίκεντρα τους ήταν η Φλαγγίνειος Σχολή που έγινε το Κέντρο Βυζαντινών Σπουδών και η Εκκλησία Αγίου Γεωργίου των Ελλήνων που έγινε η Ιερά Μητρόπολις Ιταλίας και Μελίτης. Στα βόρεια της συνοικίας του Καστέλο υπάρχουν πολλά Μοναστήρια. Ο Ναπολέων Α΄ έκλεισε το οπλοστάσιο και δημιούργησε στην θέση του κήπους, αποστραγγίστηκαν πολλά εδάφη από τότε και δημιουργήθηκε το νησάκι Σάντ' Έλενα.
Πηγές
Κατηγορία:Σεστιέρι της Βενετίας
Λίνα Στερν
Η Λίνα Σολομονόβνα Στέρν (Lina Solomonovna Stern ή Shtern, Лина Соломоновна Штерн  ; 26 Αυγούστου 1878 - 7 Μαρτίου 1968) ήταν μία σοβιετική βιοχημικός, φυσιολόγος και ανθρωπίστρια της οποίας οι ιατρικές ανακαλύψεις έσωσαν χιλιάδες ζωές στα μέτωπα του Β 'Παγκοσμίου Πολέμου. Είναι πιο γνωστή για το πρωτοποριακό της έργο στον αιματο-εγκεφαλικό φραγμό, τον οποίο περιέγραψε ως hemato-encephalic barrier το 1921.
Κονσταντίν Μπάλσιτς
Ο Κονσταντίν, Константин Балшић / Konstantin Balšić, (άκμασε από το 1378 – απεβ. το 1402), από τον Οίκο των Μπάλσιτς, ήταν κύριος εδαφών στη βόρεια Αλβανία.
Λίνα Στερν
Ζωή και καριέρα
Το 1925 είχε μεταναστεύσει στη Σοβιετική Ένωση λόγω ιδεολογικών πεποιθήσεων. Από το 1925 έως το 1948 υπηρέτησε ως καθηγήτρια στο 2ο Ιατρικό Ινστιτούτο.
Κονσταντίν Μπάλσιτς
Βιογραφία
Ήταν γιος του Τζούρατζ Α΄ κυρίου της Ζέτας (1362–1378) και της συζύγου του, Tεοντόρας Ντεγιανόβιτς (κόρης του δεσπότη Ντέγιαν). Μετά το τέλος τού πατέρα του το 1378, κληρονόμησε ένα μικρό τμήμα γης μεταξύ των ποταμών Μπογιάνα και Ντριν (Δρίνου).
Λίνα Στερν
Ζωή και καριέρα
Από το 1929 έως το 1948, η Στερν ήταν Διευθύντρια του Ινστιτούτου Φυσιολογίας της Ακαδημίας Επιστημών της Ε.Σ.Σ.Δ. Μεταξύ πολλών προβλημάτων που αντιμετώπισε η Στερν και η ομάδα της, ήταν η μακροζωία και ο ύπνος. Υπό την ηγεσία της, διεπιστημονικές ομάδες συναδέλφων εργάστηκαν για τα προβλήματα των αιματοεγκεφαλικών και ιστοαιματικών φραγμών. Τα αποτελέσματα αυτής της εργασίας εφαρμόστηκαν αργότερα στην κλινική πρακτική και έσωσαν χιλιάδες ζωές στα μέτωπα του Β 'Παγκοσμίου Πολέμου. Το 1939 έγινε η πρώτη γυναίκα με ιδιότητα πλήρες μέλους της Ακαδημίας ( ακαδημαϊκός ). Το 1943 κέρδισε το Βραβείο Στάλιν.
Έρευνα για τον αιματοεγκεφαλικό φραγμό
Ο αιματο-εγκεφαλικός φραγμός αναφέρεται σε ένα φράγμα διαχύσεως που σχηματίζεται από τα ενδοθηλιακά τοιχώματα των αιμοφόρων αγγείων και των τριχοειδών αγγείων στον εγκέφαλο. Αυτό το εμπόδιο αποτρέπει τις περισσότερες ουσίες του αίματος να εισέλθουν στον εγκέφαλο, επιτρέποντας σε μικρά μόρια όπως το οξυγόνο και το διοξείδιο του άνθρακα να διαχέονται ελεύθερα. Ενώ εργαζόταν στο Πανεπιστήμιο της Γενεύης, η Στερν δημοσίευσε μια σειρά μελετών που αποδεικνύουν την ύπαρξη του αιματο-εγκεφαλικού φραγμού με τον συνάδελφό της Ρεμόν Γκωτιέ. Ξεκινώντας το 1918, οι δύο πραγματοποίησαν συστηματικά πειράματα σχετικά με τη μετακίνηση διαφόρων ουσιών από το αίμα στο νευρικό σύστημα και υπολόγισαν το βαθμό στον οποίο αυτές οι ουσίες μπόρεσαν να διεισδύσουν στον εγκέφαλο. Από αυτές τις μελέτες κατέληξαν στο συμπέρασμα ότι υπάρχει ένα εμπόδιο μεταξύ του αίματος και του εγκεφάλου, το οποίο ονόμασαν στα γαλλικά «barrière hématoencéphalique». Σε ένα έγγραφο του 1934, η Στερν εισήγαγε επίσης ανεξάρτητα τις έννοιες της επιλεκτικότητας του φραγμού και της αντίστασης του φραγμού, συνειδητοποιώντας ότι το αιματο-εγκεφαλικό φράγμα επιτρέπει επιλεκτικά σε ορισμένες ουσίες να εισέλθουν στον εγκέφαλο και προστατεύει το εσωτερικό περιβάλλον του εγκεφάλου από αυτό του αίματος. Σήμερα αυτά αναγνωρίζονται ως δύο από τις κύριες λειτουργίες του αιματο-εγκεφαλικού φραγμού.
Κονσταντίν Μπάλσιτς
Βιογραφία
Στα τέλη του 1394, ο Κονσταντίν τοποθετήθηκε ως κυβερνήτης της Κρούγια από τους Οθωμανούς και νυμφεύτηκε την πρώην σύζυγο τού Μάρκο Μπαρμπαrίγκο, την Αλβανίδα πριγκίπισσα Ελένα Τόπια, κόρη του Κάρλο Τόπια. Η Ελένα ήταν εξαδέλφη τού Koνσταντίν, καθώς η μητέρα της Ελένα, Βογισλάβα και ο πατέρας του Κονσταντίν, Τζούρατζ Α΄ ήταν αδέλφια. Ο εκ μητρός πάππος της Ελένης και ο εκ πατρός πάππος του Κονσταντίν ήταν ο Μπάλσα Α΄. Στάλθηκε για να γίνει επικεφαλής των Μπάλσιτς ως Οθωμανός προστατευόμενος και προφανώς απέτυχε, χάνοντας το προπύργιο του Ντάγκνουμ, από τον εξάδελφό του Τζούρατζ Β΄, το 1395.
Ο Κονσταντίν ήταν πολύ πιστός στον σουλτάνο Βαγιαζήτ Α΄. Στις 17 Μαΐου 1395 πολέμησε στη μάχη του Ροβίνε και έγινε μάρτυρας του θανάτου ορισμένων Σέρβων ευγενών, αλλά κατάφερε να επιβιώσει ο ίδιος. Μεταξύ αυτών που σκοτώθηκαν ήταν ο εξάδελφός του Kονσταντίν Ντεγιανόβιτς, από τον οποίο ονομάστηκε, και ο βασιλιάς Mάρκο Μρνγιαβτσέβις.
Σε ένα βενετικό έγγραφο που χρονολογείται στις 8 Αυγούστου 1401, αναφέρεται ως «Κονσταντίν, κύριος της Σερβίας, στην επικράτεια γύρω από την επικράτειά μας του Δυρραχίου» (Constantini domini Servie, teritorii, quod est circa teritorium nostrum Durachii). Το 1402, εκτελέστηκε στο Δυρράχιο για άγνωστους λόγους, αλλά γενικά πιστεύεται, ότι η απουσία του στη μάχη της Άγκυρας είχε κάποια σχέση με αυτό. Μετά το τέλος του Κονσταντίν, η σύζυγός του Ελένα και ο γιος τους Στέφαν πήγαν πρώτα στους Βενετούς και μετά έζησαν με την αδελφή της Μαρία. Δεδομένου ότι η Μαρία ήταν παντρεμένη με τον Φίλιπ Μαραμόντε, οι Βενετοί και οι Ραγκούζιοι συχνά ανέφεραν τον Στέφαν Μπάλσιτς ως "Στέφαν Μαραμόντε". μικρογραφία|Νόμισμα του Koνσταντίν Μπάλσιτς με το πορτρέτο του. Είναι το μόνο είδος νομίσματος που έκοψε. Το 1920 ο Γιουγκοσλάβος ιστορικός Mίλαν Σουφλάυ δημοσίευσε, με το ψευδώνυμο Alba Limi, ένα ιστορικό μυθιστόρημα για τον Koνσταντίν Μπάλσιτς.
Οικογένεια
Νυμφεύτηκε το 1394 την εξαδέλφη του Ελένα Τόπια, κόρη του Κάρλο πρίγκιπα της Αλβανίας και είχε τέκνο:
Λίνα Στερν
Ακτιβισμός και διώξεις
μικρογραφία| Η Στερν σε φωτογραφία (γύρω στο 1910) Μέλος της Αντιφασιστικής Επιτροπής Γυναικών και της Εβραϊκής Αντιφασιστικής Επιτροπής από το ξέσπασμα του Β' Παγκοσμίου Πολέμου, η Στερν ήταν η μοναδική επιζώσα από τους 15 που συνελήφθησαν και καταδικάστηκαν σε θανατική ποινή όταν η Εβραϊκή Αντιφασιστική Επιτροπή εξοντώθηκε τον Ιανουάριο του 1949. Η θανατική ποινή της άλλαξε σε ποινή φυλάκισης, ακολουθούμενη από πενταετή εξορία. Η Στερν εξορίστηκε στο Ντζαμπούλ (σημερινό Tαράζ) του Καζακστάν.
Χρήστος Βασιλόπουλος
Ο Χρήστος Βασιλόπουλος (Αθήνα 16 Απριλίου 1978) είναι Έλληνας ηθοποιός.
Λίνα Στερν
Μετά την επανένταξη
Μετά τον θάνατο του Στάλιν, η ζωή έγινε ευκολότερη. Τελικά απαλλάχθηκε από το Προεδρείο, επέστρεψε στη Μόσχα και το 1954-1968 ηγήθηκε του Τμήματος Φυσιολογίας στο Ινστιτούτο Βιοφυσικής. Συχνά μίλησε για τον αντισημιτισμό αρνούμενη σε μαρτυρία ότι η Σοβιετική Ένωση ήταν η «πατρίδα» της. Παραιτήθηκε από την Μπολσεβίκικη Επανάσταση θέτοντάς την στο πλαίσιο διακρίσεων εις βάρος Εβραίων
Χρήστος Βασιλόπουλος
Προσωπική ζωή
Το 2011, παντρεύτηκε την Αντωνία Βεντούρα στην Κεφαλονιά αλλά χώρισαν ύστερα από μόλις ένα χρόνο. Στις 12 Ιουνίου 2020, η σύντροφος του, Σάρα Κόνερ, γέννησε το πρώτο τους παιδί, έναν γιο που ονομάστηκε Απόλλων.
Λίνα Στερν
Εξωτερικοί σύνδεσμοι
Κατηγορία:Εφευρέτριες Κατηγορία:Φυσιολόγοι Κατηγορία:Μέλη της Σοβιετικής Ακαδημίας Επιστημών Κατηγορία:Σοβιετικοί εφευρέτες Κατηγορία:Σοβιετικοί βιολόγοι Κατηγορία:Βιοχημικοί
Χρήστος Βασιλόπουλος
Βιογραφία
Ο Χρήστος Βασιλόπουλος γεννήθηκε και μεγάλωσε στην Αθήνα. Έκανε τα πρώτα του βήματα στην υποκριτική στην Ελλάδα.
Το 2009 πήρε την απόφαση να φύγει από την Ελλάδα και την επιτυχημένη του πορεία που είχε ήδη προκειμένου να κάνει μία νέα αρχή στην καριέρα του στο Λος Άντζελες. Αρχικά εκεί δούλεψε ως σερβιτόρος σε μπαρ.
Η πορεία του στην Αμερική περιλαμβάνει επτά ταινίες, διεθνείς διαφημιστικές καμπάνιες για την Infiniti και την Under Αrmour και έναν γκεστ ρόλο στην τηλεοπτική σειρά «The Closer». Ακόμα, έπαιξε σε επτά επεισόδια της τηλεοπτικής σειράς του Allan Ball, Banshee και έξι επεισόδια της τηλεοπτικής σειράς «The Last Ship» καθώς και σε έναν γκεστ ρόλο στη σειρά «Blindspot».
Στην ιδιωτική τηλεόραση έχει εμφανιστεί στις σειρές Χάρτινο καράβι, Απαγορευμένη Αγάπη, Έρωτας, Δεληγιάννειον Παρθεναγωγείον, Αληθινοί Έρωτες, Οι ιστορίες του αστυνόμου Μπέκα, Λόλα, Ματωμένα χώματα, The Closer, Banshee, Blindspot, Days of our lives, The Last Ship, Nomads Μαδαγασκάρη, Whiskey Cavalier, Warrior, The Old Man, Όμηρος, Pleasure or Pain, Caged on more και η Ζωή.
Τη σεζόν 2021 - 2022 έκανε μια εμφάνιση στη σειρά Η γη της ελιάς.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου
Μικροφύκη και προβιοτική δράση
Η ζύμωση από μικροοργανισμούς για την παραγωγή τροφίμων και αλκοολούχων ποτών χρησιμοποιείται εδώ και πολλά χρόνια, αλλά οι μικροοργανισμοί αυτοί εξετάστηκαν σχετικά πρόσφατα για την πιθανή ευεργετική τους επίδραση. Οι ζωντανοί μικροοργανισμοί που όταν χορηγηθούν σε κατάλληλη ποσότητα έχουν ευεργετική δράση στην υγεία του ξενιστή χαρακτηρίζονται ως προβιοτικοί.
Τα πιο κοινά προβιοτικά που χρησιμοποιούνται σήμερα στην παραγωγή τόσο ζυμωμένων όσο και μη ζυμωμένων γαλακτοκομικών προϊόντων ανήκουν στα γένη Lactobacillus και Bifidobacterium. Μια πληθώρα παραγόντων επηρεάζουν την βιωσιμότητα των προβιοτικών στο προϊόν ώστε να μπορούν να παραμείνουν ενεργά κατά την είσοδο τους στην γαστρεντερική οδό. Η θετική επίδραση των μικροφυκών στα προβιοτικά των γαλακτοκομικών προϊόντων είναι σημαντική για τη βιομηχανία τροφίμων επειδή προσφέρει μια λύση στη μειωμένη ποσότητα και βιωσιμότητα των προβιοτικών λόγω της ανάπτυξης άλλων βακτηρίων και του τρόπου αποθήκευσης. Η αδενίνη, η υποξανθίνη και τα ελεύθερα αμινοξέα που περιέχονται στα κυανοβακτήρια καθώς και ο αλκαλικός τους χαρακτήρας είναι η βασική αιτία για την ενισχυτική τους δράση. Η προσθήκη μικροφυκών – με ιδιαίτερη έμφαση στo κυανοβακτήριο Arthrospira platensis (γνωστό και ως ‘Spirulina’) και το χλωροφύκος Chlorella vulgaris- προάγει την ανάπτυξη των προβιοτικών, τη βιωσιμότητα τους καθώς και την παραγωγή οξέων από αυτά, σε προϊόντα από γάλα που έχει υποστεί ζύμωση.
Παρά τα σημαντικά προτερήματα της προσθήκης μικροφυκών υπάρχουν ορισμένα μειονεκτήματα όπως η αλλαγή στην οσμή, το χρώμα και τη γεύση των γαλακτοκομικών προϊόντων και η αύξηση του κόστους παραγωγής. Πιθανές λύσεις για τα προβλήματα στην εμφάνιση μπορούν να αποτελέσουν η προσθήκη χρωστικών, γεύσεων καθώς και βελτιωτικών υφής. Παράλληλα, η μείωση του κόστους μπορεί να επιτευχθεί με πιο αποδοτική καλλιέργεια των ίδιων των μικροφυκών.
Τα ίδια θετικά αποτελέσματα παρατηρούνται και σε προβιοτικά της γαστρεντερικής οδού. Στελέχη των γενών Lactobacillus και Bifidobacterium αποικίζουν κυρίως γαστρεντερικές αλλά και άλλες οδούς αποτελώντας τη φυσιολογική μικροχλωρίδα του ανθρώπου και έχουν χαρακτηριστεί ως προβιοτικά. Έχει αποδειχθεί ότι ορισμένα είδη μικροφυκών όπως αυτά του γένους Arthrospira (Spirulina) έχουν προβιοτική δράση όταν χορηγηθούν αυξάνοντας τον αριθμό των βακτηρίων Lactobacillus στο έντερο ανθρώπων και αρουραίων,. Ακόμη, η πρόσληψη κυανοβακτηρίων του γένους Arthrospira από τον άνθρωπο ως συμπληρώματα διατροφής ενισχύει την ανάπτυξη των γαλακτοβακτηρίων του εντέρου.
Απομάκρυνση κυανοτοξινών με τη χρήση προβιοτικών
Οι μικροκυστίνες είναι τοξίνες σε μορφή κυκλικών επταπεπτιδίων που παράγονται από κυανοβακτήρια. Μπορούν να βρεθούν στο πόσιμο νερό και παρουσιάζουν ισχυρή ηπατοτοξικότητα, προάγουν την παραγωγή όγκων και δρουν ως καρκινογόνα. Η μικροκυστίνη–LR είναι από τις πιο κοινές και πιο τοξικές μικροκυστίνες.
Προβιοτικά βακτήρια που αποικίζουν τον εντερικό βλεννογόνο όπως το στέλεχος Bifidobacterium lactis Bb12 και το Lactobacillus rhamnosus GG έχουν την ικανότητα να συνδέονται με την μικροκυστίνη – LR διευκολύνοντας την απομάκρυνση της από το νερό. Πιο συγκεκριμένα, το Bifidobacterium lactis Bb12 αποδείχθηκε πιο αποτελεσματικό από το Lactobacillus rhamnosus GG, αλλά το μεγαλύτερο ποσοστό αφαίρεσης (46%) παρατηρήθηκε σε απενεργοποιημένα με θερμότητα Lactobacillus rhamnosus GG. Έχει ιδιαίτερο ενδιαφέρον το γεγονός ότι τα απενεργοποιημένα με θερμότητα βακτήρια ήταν πιο αποδοτικά από τα ζωντανά στην αφαίρεση της μικροκυστίνης – LR, δείχνοντας ότι ο μεταβολισμός τους δεν εμπλέκεται σε μεγάλο βαθμό στη διαδικασία. Τα ευρήματα αυτά μπορούν να δώσουν μια ώθηση στην έρευνα για την απομόνωση προβιοτικών με τα κατάλληλα χαρακτηριστικά με σκοπό τη μείωση των επιπτώσεων των κυανοτοξινών που μπορεί να βρεθούν στο πόσιμο νερό στους ανθρώπους και τα ζώα. Σύμφωνα με αποτελέσματα της Nybom και συνεργατών (2007) ζωντανά στελέχη Lactobacillus rhamnosus GG και LC-705, Bifidobacterium longum 46, Bifidobacterium lactis 420 και Bifidobacterium lactis Bb12 εμφανίζουν ικανότητα αφαίρεσης μικροκυστίνης-LR μεταξύ 45% και 65%. Αντίθετα, τα ίδια βακτήρια μετά από λυοφιλίωση μπορούσαν να αφαιρέσουν μόνο 10-20% της μικροκυστίνης-LR.
Βιβλιογραφία
Κατηγορία:Βιομηχανία τροφίμων Κατηγορία:Μικροοργανισμοί
Σάντα Κρότσε
Παραπομπές
Κατηγορία:Σεστιέρι της Βενετίας
Μιρό Γ΄ της Σερδάνια
Ο Μιρό Γ΄ της Σερδάνια, (Ισπανικά ː Miró III, 920 - 984) μέλος του Οίκου της Βαρκελώνης ήταν Κόμης της Σερδάνια και της Μπεζαλού (968 - 984).
Βιογραφία
Ο Μιρό Γ΄ ήταν ο τρίτος γιος τού Μιρό Β΄ κόμη της Σερδάνια & Μπεζαλού και της Άβα, κόρης τού Φιδέλ ή τού Βερνάρδ Ουνιφρέδ των Ριβαγόρσα. Πρώτα ήταν κληρικός: αρχιδιάκονος από το 957 και μετά επίσκοπος της Ζιρόνα (970-984). Ταξίδεψε στη Ρώμη δύο φορές και διατήρησε μεγάλη φιλία με τον Γερβέρτο τού Ωριλάκ, τον μέλλοντα πάπα. Ο Μιρό Γ΄ ήταν μεγάλος συγγραφέας με ιδιαίτερο ύφος· αφιέρωσε τα ιστορικά γραπτά του στη μνήμη και τον έπαινο των μελών της οικογένειάς του.
Έκανε τον καθαγιασμό τού Σαιντ Μιτσέλ δε Κούξα το 974 και της μονής τού Ριπόλ το 977. Επίσης ίδρυσε τη μονή της Σάντα Μαρία στο Σερρατέιξ το 977 και τη μονή τού Σαντ Πέρε δε Μπεζαλού το 978. Τον διαδέχθηκε ο νεότερος αδελφός του Ολίβα Καβρέτα στις δύο κομητείες, ο οποίος συγκυβερνούσε μαζί του τη Σερδάνια από το 968.
Πηγές
Κατηγορία:Οίκος της Βαρκελώνης
Ισαβέλλα του Ουρζέλ, δούκισσα της Κοΐμπρα
H Ισαβέλλα της Ουρζέλ, δούκισσα της Κοΐμπρα, (Ισπανική γλώσσα : Isabella de Urgell, 12 Μαρτίου 1409 - 17 Σεπτεμβρίου 1459) από τον Οίκο της Βαρκελώνης ήταν κόρη του κόμη του Ουρζέλ και με τον γάμο της έγινε δούκισσα της Κοΐμπρα. Ήταν η πρώτη κόρη από τα 5 παιδιά του Ιακώβου Β΄, κόμη του Ουρζέλ και της Ισαβέλλας του Οίκου της Βαρκελώνης, κόρης του Πέτρου Δ΄ της Αραγωνίας. Η Κομητεία του Ουρζέλ διαλύθηκε (1413) μετά την εξέγερση του πατέρα της εναντίον του νέου βασιλιά Φερδινάνδου Α΄. Ο Ιάκωβος Β΄ είχε περισσότερα δικαιώματα στο Στέμμα της Αραγωνίας σαν πλησιέστερος αρσενικός απόγονος του Οίκου της Αραγωνίας αλλά τελικά έχασε την εκλογή από τον Φερδινάνδο.
Οικογένεια
Παντρεύτηκε το 1428 τον Πέτρο των Αβίς, δούκα της Κοΐμπρα δεύτερο γιο του βασιλιά της Πορτογαλίας Ιωάννη του Μέγα, πρίγκιπα και αντιβασιλιά της Πορτογαλίας και είχε τέκνα:
Εμφύλιες συγκρούσεις
Ο Πέτρος της Κοΐμπρα διετέλεσε αντιβασιλεύς της Πορτογαλίας (1439) για λογαριασμό του ανήλικου διαδόχου Αλφόνσου Ε΄, τακτοποίησε επίσης τον γάμο ανάμεσα στον ανεψιό του και την κόρη του Ισαβέλλα (1447). Ο αντίπαλος Οίκος της Μπραγκάνσα έντονα δυσαρεστημένος από τον Πέτρο κατάφερε να πείσει τον νεαρό βασιλιά να τον αφαιρέσει από τις εξουσίες του, ξέσπασε σκληρός εμφύλιος ανάμεσα στις δύο συγγενικές οικογένειες. Ο Πέτρος της Κοΐμπρα έπεσε τον Μάιο του 1449 στην "Μάχη της Αλφαλομπέιρα" και ακολούθησαν σκληρές διώξεις για την οικογένεια του. Η Ισαβέλλα της Ουρζέλ και η μικρότερη κόρη της Φιλίππη κρύφτηκαν, τα υπόλοιπα παιδιά της δραπέτευσαν στο Δουκάτο της Βουργουνδίας, στην αυλή της θείας τους Ισαβέλλας. Τις απειλές του πανίσχυρου δουκάτου της Βουργουνδίας ακολούθησαν τα παρακάλια της αδελφής τους βασίλισσας Ισαβέλλας, έπεισε τελικά τον σύζυγο της Αλφόνσο Ε΄ να συγχωρέσει την οικογένεια της. Ο βασιλιάς αγνοώντας τις απειλές των πανίσχυρων Μπραγκάνσα επέτρεψε στην πεθερά του να εγκατασταθεί στο Τεντούγκαλ, αργότερα ήρθε να μείνει μαζί της και η κόρη της Φιλίππη. Ο εκπρόσωπος των αντιπάλων της Αλφόνσος της Βαλένσα προσπάθησε να την διώξει από το σπίτι της αλλά ο Αλφόνσος Ε΄ υπέκυψε για άλλη μια φορά τις εκκλήσεις της συζύγου του και τον αγνόησε.
Τον Μάιο του 1455 γεννήθηκε ο διάδοχος του θρόνου, ο μελλοντικός Ιωάννης Β΄ της Πορτογαλίας, ο βασιλιάς ενθουσιασμένος αποκατέστησε πλήρως την Ισαβέλλα και όλα τα παιδιά της. Τα οστά του συζύγου της Πέτρου μεταφέρθηκαν στο Μοναστήρι της Μπατάλα, την Νεκρόπολη του Οίκου των Αβίς και στην ίδια χορηγήθηκε σύνταξη μέχρι τον θάνατο της. Η Ισαβέλλα της Ουρζέλ πέθανε στην εκκλησία της Σάντα Κρουζ στην Κοΐμπρα (17 Σεπτεμβρίου 1459). Η σορός της μεταφέρθηκε στο Μοναστήρι της Μπατάλα δίπλα από τον αποκατεστημένο σύζυγο της. Ο πατέρας της είχε πεθάνει φυλακισμένος στην Σάτιβα (1433)
Πηγές
Κατηγορία:Οίκος της Βαρκελώνης Κατηγορία:Δούκισσες της Πορτογαλίας
Κατάλογος ποταμών της Πολωνίας
Ακολουθεί κατάλογος με ποταμούς, οι οποίοι βρίσκονται τουλάχιστον εν μέρει, αν όχι ολικώς, στην Πολωνία.
Σύστημα ποταμών
Βαλτική Θάλασσα
Παραπομπές
Πολωνια
Θάνατοι τον Φεβρουάριο του 2022
Παραπομπές
02
Ορμπελίν Πινέδα
Κερέταρο
Ο Πινέδα κλήθηκε για πρώτη φορά στην πρώτη ομάδα της Κερέταρο στις 21 Ιανουαρίου 2014, για έναν αγώνα του Κυπέλλου Μεξικού εναντίον της Κλουμπ Σελάγια και έκανε το ντεμπούτο του ως αλλαγή στο δεύτερο ημίχρονο, σε μια ήττα με 1–0. Ο Πινέδα έκανε το ντεμπούτο του στο Πρωτάθλημα Μεξικού την 1η Αυγούστου 2014, σε μια νίκη με 2–0 εναντίον της Πατσούκα.
Στις 24 Ιανουαρίου 2015, σημείωσε το πρώτο του γκολ σε αγώνα πρωταθλήματος εναντίον της Πατσούκα, σε μια ήττα με 1–2. Θεωρήθηκε κομβικό μέρος της ομάδας καθώς ο Κερέταρο έφτασε στους τελικούς του πρωταθλήματος Κλαουσούρα, μόνο για να υποκύψει στη Σάντος Λαγούνα μετά συνολικό σκορ 5-3.
Γουαδαλαχάρα
Στις 2 Δεκεμβρίου 2015, η ΚΝ Γουαδαλαχάρα ανακοίνωσε ότι είχε υπογράψει τον Πινέδα έναντι άγνωστης τιμής με πενταετές συμβόλαιο. Ο Πινέδα έκανε το επίσημο ντεμπούτο του ως βασικός στις 10 Ιανουαρίου 2016, εναντίον της Τιμπουρόνες Ρόχος ντε Βερακρούς. Σκόραρε το πρώτο του γκολ για τον σύλλογο στις 16 Ιανουαρίου 2016, εναντίον της Κρους Ασούλ, σε μια ισοπαλία με 1–1.
Στις 10 Ιουλίου, σημείωσε το πρώτο γκολ, στο Σουπερκόπα ΜΧ του 2016 εναντίον της Βερακρούζ, στη νίκη με 2–0.
Τον Απρίλιο του 2017, η Γουαδαλαχάρα κέρδισε τον τελικό του Κυπέλλου Μεξικού εναντίον της Μορέλια. Τον επόμενο μήνα, διεκδίκησαν το πρωτάθλημα Clausura ενάντια στην Τίγρες ΟΑΝΛ, καθώς η Γουαδαλαχάρα θα κέρδιζε τον τίτλο, τελειώνοντας μια ξηρασία έντεκα ετών χωρίς τίτλο πρωταθλήματος. Ως αποτέλεσμα, η Γουαδαλαχάρα κέρδισε το πρώτο της νταμπλ από τη σεζόν 1969–70.
Τον Απρίλιο του 2018, η Γουαδαλαχάρα κέρδισε τους Τελικούς του ΚΟΝΚΑΚΑΦ Τσάμπιονς Λιγκ εναντίον της Τορόντο ΦΚ του Μέιτζορ Λιγκ Σόκερ, μετά από μια νίκη με 4–2 στη διαδικασία των πέναλτι.
Κρους Ασούλ
Το Δεκέμβριο του 2018, ανακοινώθηκε ότι η Κρους Ασούλ υπέγραψε τον Πινέδα για 12 εκατομμύρια δολάρια. Έκανε το ντεμπούτο του με την ομάδα στις 4 Ιανουαρίου 2019, στην ισοπαλία με 1–1 εναντίον της Κλουμπ Πουέμπλα.
Τον Ιούλιο του 2019, η Κρους Ασούλ θα κέρδιζε το Σουπερκόπα ΜΧ αφού νίκησε τη Κλουμπ Νεκάξα με 4–0. Το Σεπτέμβριο, θα κέρδιζε επίσης το εναρκτήριο Λιγκς Καπ, αφού νίκησε την Τίγρες ΟΑΝΛ με 2–1.
Ο Πινέδα έπαιξε αναπόσπαστο ρόλο στην εκστρατεία της Κρους Ασούλ που κέρδισε το πρωτάθλημα Μεξικού 2020-21.
Θέλτα
Στις 7 Ιανουαρίου 2022, ο Πινέδα υπέγραψε πενταετές συμβόλαιο με την ισπανική Θέλτα Βίγο.
ΑΕΚ Αθηνών
Στις 15 Ιουλίου 2022, ο Πινέδα εντάχθηκε στην ΑΕΚ με μονοετή δανεισμό και αναδείχθηκε ο πολυτιμότερος παίκτης της Σούπερ Λίγκα 2022–23. Την 1η Ιουλίου 2023 ανακοινώθηκε η απόκτησή του από την ΑΕΚ μέχρι το 2027.
Νέων
Ο Πινέδα κλήθηκε στην Εθνική Μεξικού Κ20 από τον προπονητή Σέρχιο Αλμαγκέρ για να λάβει μέρος στο Παγκόσμιο Κύπελλο Κ20 του 2015 στη Νέα Ζηλανδία. Έκανε το ντεμπούτο του στον εναρκτήριο αγώνα του Μεξικού ως αλλαγή στο ημίχρονο. Το Μεξικό έχασε το παιχνίδι με 2–0 από το Μάλι. Ο Πινέδα ξεκίνησε τα δύο επόμενα ματς για το Μεξικό, αλλά η ομάδα τερμάτισε στην 4η θέση του ομίλου της και δεν κατάφερε να προκριθεί στον επόμενο γύρο.
Ανδρών
Ο Πινέδα συμπεριλήφθηκε στην προκαταρκτική ομάδα για το ΚΟΝΚΑΚΑΦ Γκολντ Καπ 2015 από τον Μιγέλ Ερέρα, αλλά κόπηκε από την τελική λίστα, παραμένοντας στην Προσωρινή Λίστα εάν κάποιος άλλος τραυματιζόταν. Κλήθηκε ξανά, αυτή τη φορά από τον Χουάν Κάρλος Οσόριο, για να συμπεριληφθεί στην προσωρινή αποστολή του Μεξικού για το Κόπα Αμέρικα Σεντενάριο, αλλά κόπηκε από την τελική ομάδα. Θα έκανε το ντεμπούτο του με την Εθνική Μεξικού στις 6 Σεπτεμβρίου 2016 εναντίον της Ονδούρας κατά τη διάρκεια ενός αγώνα για τα προκριματικά του Παγκοσμίου Κυπέλλου του 2018, μπαίνοντας ως αλλαγή στο 71ο λεπτό, στην ισοπαλία με 0-0.
Συμπεριλήφθηκε στο τελικό ρόστερ που θα συμμετείχε στο ΚΟΝΚΑΚΑΦ Γκολντ Καπ 2017, όπου στις 9 Ιουλίου θα σημείωσε το πρώτο του γκολ με την εθνική ομάδα κατά τη διάρκεια ενός αγώνα της φάσης των ομίλων εναντίον του Ελ Σαλβαδόρ, σημειώνοντας το τελικό γκολ στη νίκη με 3–1.
Ο Πινέδα συμμετείχε στο ΚΟΝΚΑΚΑΦ Γκολντ Καπ 2021, σκοράροντας συνολικά 3 φορές και συνεισφέροντας μία ασίστ. Το Μεξικό τερμάτισε δεύτερο μετά την ήττα στον τελικό από τις Ηνωμένες Πολιτείες με 0–1.
Ο Ορμπελίν Πινέδα συμπεριλήφθηκε στην αποστολή της Εθνικής Μεξικού για το Μουντιάλ 2022 του Κατάρ.
Διακρίσεις
Γουαδαλαχάρα
Κρους Ασούλ
ΑΕΚ
Μεξικό
Ατομικές
Εξωτερικοί σύνδεσμοι
Κατηγορία:Μεξικανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Μεξικού Κ20 Κατηγορία:Ποδοσφαιριστές Εθνικής Μεξικού Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2017 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2019 Κατηγορία:Παίκτες νικητές ΚΟΝΚΑΚΑΦ Γκολντ Καπ Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2021 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές Κερέταρο ΦΚ Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ποδοσφαιριστές ΚΝ Γουαδαλαχάρα Κατηγορία:Ποδοσφαιριστές Κρους Ασούλ Κατηγορία:Ποδοσφαιριστές Θέλτα Βίγο Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Μεξικανοί ποδοσφαιριστές στο εξωτερικό Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2023
Βεατρίκη της Κοΐμπρα
H Βεατρίκη, πορτογαλ. Beatrice (1435 - 1462) από τον Οίκο των Αβίς, ήταν κόρη του δούκα της Κοΐμπρα και με τον γάμο της έγινε κυρία του Ράβενσταϊν.
Βιογραφία
Ήταν η δεύτερη κόρη του Πέτρου δούκα της Κοΐμπρα, πρίγκιπα και αντιβασιλιά της Πορτογαλίας και της Ισαβέλλας του Οίκου της Βαρκελώνης, κόρης του Ιακώβου Β΄ κόμη του Ουρζέλ.
Οικογένεια
Παντρεύτηκε το 1453 τον Αδόλφο των Λα Μαρκ κύριο του Ράβενσταϊν και είχε τέκνο:
Παραπομπές
Κατηγορία:Οίκος των Αβίς
Αμφιθέατρο Καστρένσε
Το Αμφιθέατρο Καστρένσε (λατινικά: Amphitheatrum Castrense) είναι ένα ρωμαϊκό αμφιθέατρο στην Ρώμη, δίπλα από την εκκλησία του Τιμίου Σταυρού της Ιερουσαλήμ. Τόσο το Αμφιθέατρο όσο και ο Ιππόδρομος του Βαριανού ήταν μέρη του αυτοκρατορικού ανακτόρου γνωστού ως Σεσσόριο. Αναφέρεται, επίσης, σε τοπογραφικά κείμενα του 4ου αιώνα, κάτι που σημαίνει ότι επρόκειτο για ένα αμφιθέατρο το οποίο συνδεόταν με μια αυτοκρατορική κατοικία, πράγμα που δεν ήταν ασυνήθιστο.
Ιστορικά στοιχεία
Το αμφιθέατρο χρονολογείται στις πρώτες δεκαετίες του 3ου αιώνα μ.Χ., όπως μαρτυρεί το ύφος των τούβλων και η απουσία σφραγίδων επάνω τους. Αποτελούσε μέρος ενός αυτοκρατορικού ανακτορικού συγκροτήματος, που χτίστηκε από αυτοκράτορες της δυναστείας των Σεβήρων. Οι ανοιχτές καμάρες των εξωτερικών τοίχων περιτοιχίστηκαν όταν το κτίριο ενσωματώθηκε στα Αυρηλιακά Τείχη (271-275 μ.Χ.), όταν και σταμάτησε να χρησιμοποιείται για θεάματα και άρχισε να χρησιμοποιείται ως οχυρωματικό έργο, ενώ μέρος του εδάφους γύρω από το κτίριο αφαιρέθηκε. Στα μέσα του 16ου αιώνα, τα απομεινάρια του δεύτερου δαπέδου χρησιμοποιήθηκαν για αμυντικούς σκοπούς. Τον 18ο αιώνα, βρέθηκε ένα υπόγειο κάτω από την αρένα, γεμάτο με οστά μεγάλων ζώων. Αυτό οδήγησε τους ερευνητές να πιστέψουν ότι τα θεάματα που διεξάγονταν εκεί ανήκαν στα λεγόμενα «Βενέτια» (κυνήγι και θανάτωση άγριων ζώων). Οι αρχιτέκτονες Αντρέα Παλλάντιο και Ετιέν Ντουπεράκ δημιούργησαν σχέδια που απεικονίζουν τα ερείπια του αμφιθεάτρου.
Κατασκευή
Το κτίριο έχει σχήμα κανονικής έλλειψης, μήκους 88 μέτρων και πλάτους 75,80 μέτρων. Είναι κατασκευασμένο από σκυρόδεμα τούβλων, με λίγα διακοσμητικά στοιχεία από τραβερτίνη. Η κατασκευή ήταν τριόροφη, αλλά σήμερα διατηρείται μόνο ένα τμήμα του πρώτου ορόφου.
Εξωτερικοί σύνδεσμοι
Κατηγορία:Αρχαία αμφιθέατρα της Ρώμης
Άννα του Νάσσαου
Η Άννα (5 Νοεμβρίου 1563 - 13 Ιουνίου 1588) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε κόμισσα του Νάσσαου-Ντίλενμπουργκ.
Βιογραφία
Ήταν η δεύτερη κόρη (1η από τον 2ο γάμο) του Γουλιέλμου του Σιωπηλού πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 2ης συζύγου του Άννας των Βέττιν, κόρης του Μαυρίκιου εκλέκτορα της Σαξονίας.
Η Άννα και ο σύζυγός της Γουλιέλμος-Λουδοβίκος παντρεύτηκαν αμέσως μετά τα 24α γενέθλιά της, στις 25 Νοεμβρίου 1587. Ωστόσο ο γάμος ήταν σύντομος, καθώς η Άννα απεβίωσε μόλις έξι μήνες μετά. Έτσι δεν είχαν παιδιά και ο Γουλιέλμος-Λουδοβίκος δεν ξανανυμφεύτηκε. Αυτός έγινε κόμης του Νάσσαου-Ντίλενμπουργκ.
Η μητέρα της Άννας, η Άννα της Σαξονίας (1544-1577) δεν είχε ποτέ έναν ευτυχισμένο γάμο με τον Γουλιέλμο τον Σιωπηλό. Η Άννα της Σαξονίας (1544-1577) ήταν ασταθούς συμπεριφοράς και βίαιη. Δεν ήταν δημοφιλής με τα μέλη της οικογένειάς της και τους πολίτες της.
Η Άννα της Σαξονίας (1544-1577) συναντούσε τον δικηγόρο της, με τον οποίο είχε μία παράνομη κόρη, τη Χριστίνα. Μετά από αυτό το περιστατικό, η Άννα και τα αδέλφια της δεν είδαν ξανά τη μητέρα τους. Η Άννα της Σαξονίας (1544-1577) στάλθηκε στο κάστρο του Μπάιλσταϊν με τη Χριστίνα, εδώ η συμπεριφορά της γινόταν χειρότερη, μέχρι που οι υπηρέτες διατάχτηκαν να κρατήσουν όλα τα μαχαίρια μακριά της, για να μην επιτεθεί σε κάποιον. Η Άννα της Σαξονίας (1544-1577) άρχισε να υποφέρει από ψευδαισθήσεις και βίαιες εκρήξεις· η Χριστίνα απομακρύνθηκε από τη φροντίδα της και στάλθηκε για να μεγαλώσει με την Άννα και τα αδέλφια της. Ο Γουλιέλμος ακύρωσε τον γάμο τους και νυμφεύτηκε 3η και 4η φορά. Η Άννα της Σαξονίας (1544-1577) έζησε τις υπόλοιπες μέρες της στη Δρέσδη, μέχρι το τέλος της σε ηλικία 32 ετών το 1577.
Ο πατέρας της άννας του Νάσσαου νυμφεύτηκε τότε την Καρλόττα των Βουρβόνων, με την οποία απέκτησε έξι κόρες. Μετά το τέλος της το 1582, ο Γουλιέλμος νυμφεύτηκε τη Λουίζ ντε Κολινί, που έκανε τον Φρειδερίκο-Ερρίκο πρίγκιπα της Οράγγης.
Μεταξύ των αδελφών της Άννας ήταν ο Mαυρίκιος πρίγκιπας της Οράγγης και η Αιμιλία του Νάσσαου.
Οικογένεια
Παντρεύτηκε το 1587 τον Γουλιέλμο-Λουδοβίκο κόμη του Νάσσαου-Ντίλενμπουργκ. Δεν απέκτησαν απογόνους.
Βιβλιογραφικές αναφορές
Κατηγορία:Οίκος της Οράγγης-Νάσσαου Κατηγορία:Κόμισσες του Νάσσαου
Άγιος Δημήτριος Φωκίδος
Ο Άγιος Δημήτριος είναι νησάκι το οποίο βρίσκεται στον κόλπο της Ιτέας του Κορινθιακού στον Νομό Φωκίδας. Όπως και οι νησίδες του Αγίου Αθανασίου και Αγίου Κωνσταντίνου ανήκει στο σύμπλεγμα των βραχονησίδων του κόλπου. Βρίσκεται ανάμεσα από το Γαλαξίδι και την Ιτέα και έχει ύψος 8 μέτρα. Λόγω της μορφολογίας του είναι γνωστό ως «το καπέλο του Βενιζέλου». Μία ορθογώνια τάφρος πλάτους 22 μέτρων χωρίζει το νησί στα δύο, την οποία πιθανολογείται ότι χρησιμοποιούσαν ως κάβο για τις τριήρεις κατά τους Ιερούς πολέμους, καθώς και για να ελέγχουν την διέλευση των προσκυνητών στους Δελφούς.
Μπομπ Σίγκερ
Ο Ρόμπερτ Κλαρκ "Μπομπ" Σίγκερ (αγγλικά: Robert Clark "Bob" Seger, 6 Μαΐου 1945) είναι Αμερικανός τραγουδιστής, συνθέτης, κιθαρίστας και πιανίστας. Αρχικώς, ως επιτυχημένος καλλιτέχνης στην περιοχή του Ντιτρόιτ κυκλοφορούσε και ηχογραφούσε ως Bob Seger and the Last Heard και Bob Seger System, μέσα στη δεκαετία του 1960. Κατόπιν, στις αρχές τις δεκαετίας του 1970, άφησε το "system" και συνέχισε τις ηχογραφήσεις -πολλές εκ των οποίων πετυχημένες- με μια πλειάδα άλλων συγκροτημάτων. Το 1973, συγκρότησε το σχήμα Silver Bullet Band, με το οποίο η δημοτικότητά του ξεπέρασε το Ντιτρόιτ, κάνοντάς τον δημοφιλή σε όλη τη χώρα, όλα αυτά κυκλοφορώντας το δίσκο Live Bullet, το 1975, το οποίο ουσιαστικά ήταν μία ζωντανή εκτέλεση του συγκροτήματος στο Cobo Hall στο Ντιτρόιτ. Η μεγάλη του επιτυχία, που τον κατέστησε δημοφιλή σε όλη τη χώρα ήταν το 1976, μετά την κυκλοφορία του δίσκου Night Moves. Στους δίσκους του, δούλευε εκτενώς με τους Muscle Shoals Rhythm Section, οι οποίοι εμφανίζονται σε πολλές μεγάλες κυκλοφορίες του Σίγκερ.
Ο Σίγκερ είναι ένας παραδοσιακός μουσικός της ροκ, με τη βραχνή και δυνατή φωνή του. Ο Σίγκερ στους στίχους του ασχολιόταν με την αγάπη, τη γυναίκα κ.λπ., και ήταν ένα παράδειγμα για το Χάρτλαντ ροκ. Ο Σίγκερ έκανε πολλές κυκλοφορίες και έδωσε διάφορα μεγάλα "χιτς", όπως το Turn The Page, Night Moves, We've Got Tonight, Against the Wind, Like a Rock, και το  Shakedown, το οποίο γράφτηκε για το Ο Αστυνόμος του Μπέβερλι Χιλς 2. Ο Σίγκερ, ωστόσο, έκανε και μια συνεργασία με το συγκρότημα Eagles, στον δίσκο Heartache Tonight. Η πλέον χαρακτηριστική ερμηνεία του βρίσκεται στο κομμάτι Old Time Rock and Roll, το οποίο ονομάστηκε ένα από τα καλύτερα τραγούδια του περασμένου αιώνα, το 2001 από τη RIAA.
Κι ενώ η καριέρα του εξαπλώνεται πάνω από 5 δεκαετίες, ο Σίγκερ, συνεχίζει και ηχογραφεί ακόμα ή και δίνοντας παραστάσεις. Το 2004 μπήκε στο Rock and Roll Hall of Fame, ενώ το 2012 στο Songwriters Hall of Fame.
Εξωτερικοί σύνδεσμοι
Κατηγορία:Αμερικανοί μουσικοί Κατηγορία:Ροκ μουσικοί Κατηγορία:Αμερικανοί πιανίστες Κατηγορία:Αμερικανοί κιθαρίστες Κατηγορία:Αμερικανοί συνθέτες Κατηγορία:Αμερικανοί τραγουδιστές
AirHelp
Μέσω των υπηρεσιών της η εταιρείας έχει ως στόχο να εκπαιδεύσει και να ενδυναμώσει τους ταξιδιώτες ώστε να κάνουν πλήρη χρήση των δικαιωμάτων ως επιβάτες πτήσης, καθώς παράλληλα θα αυξήσει το επίπεδο της εξυπηρέτησης πελατών που παρέχονται από τις αεροπορικές εταιρείες. Η νομοθεσία δεν ισχύει για πτήσεις που βγαίνουν εκτός προγράμματος από έκτακτες περιστάσεις που δεν έχουν τα κάνουν με την αεροπορική εταιρεία, όπως οι καιρικές συνθήκες ή απεργίες στο αεροδρόμιο. Ωστόσο, ο νόμος δίνει τη δυνατότητα να περιλαμβάνονται παλαιότερες πτήσεις ως και τρία χρόνια.
Οι επιβάτες Αεροπορικών εταιρειών, μπορούν να χρησιμοποιούν την ιστοσελίδα της AirHelp  ή το smartphone app για να ελέγξουν αν δικαιούνται αποζημίωση για την πτήση τους χωρίς κόστος. Μετά τον έλεγχο και τον προσδιορισμό την αποζημίωσης που δικαιούνται, οι επιβάτες μπορούν να επιλέξουν να αφήσουν τον χειρισμό του αιτήματος αποζημίωσης τους στην AirHelp και, όπου χρειαστεί, την αγωγή κατά της αεροπορικής εταιρείας. Τα ποσά των αποζημιώσεων και το τι δικαιούται ο κάθε επιβάτης καθορίζεται από πολλούς παράγοντες, συμπεριλαμβανομένων των πτήσεων προέλευσης και προορισμού, με την απόσταση της πτήσης και τον αριθμό των συνολικών ωρών καθυστέρηση της άφιξη στον τελικό προορισμό του. Το όφελος της εταιρείας είναι ένα ποσοστό  από μια ενδεχόμενη αμοιβή με βάση την τελική πληρωμή αποζημίωσης.
Η AirHelp επιδιώκει να απλοποιήσει τη διαδικασία αιτήσεων εκ μέρους των επιβατών των αεροπορικών εταιρειών, ο οποίος δεν θα μπορούσε διαφορετικά να κινήσει τη διαδικασία αυτή, καθώς είναι ασύμφορη τις περισσότερες φορές. Το site News247  ανέφερε ότι οι ταξιδιώτες από και προς Ελλάδα για το καλοκαίρι του 2016 έχουν το δικαίωμα 19 εκατομμυρίων λιρών.
Η υπηρεσία είναι διαθέσιμη στην Ελλάδα, τις Ηνωμένες Πολιτείες, τη Δανία, τη Σουηδία, τη Νορβηγία, τη Φινλανδία, το ηνωμένο βασίλειο/Ιρλανδία, Γαλλία/Βέλγιο, Ολλανδία, Γερμανία/Ελβετία/Αυστρία, την Ισπανία, την Ιταλία, την Πορτογαλία, και ισχυρίζεται η εταιρεία έχει βοηθήσει περισσότερους από τους 3 εκατομμύρια επιβάτες σε 35 χώρες ως τώρα.
Ιστορία
Η AirHelp ιδρύθηκε τον Ιανουάριο του 2013 από τον διευθύνοντα σύμβουλο ο Henrik Zillmer, Nicolas Michaelsen (ΚΟΑ) και ο Greg Roodt (ΚΟΤ). Στους ιδρυτές αργότερα εντάχθηκε ο Poul Oddershede (CFO)  επενδυτή του Skype  και επιχειρηματίας της Morten Lund.
Η AirHelp έλαβε το 2014 το βραβείο Spark award στο εναρκτήριο  Συνέδριο Collision Conference που πραγματοποιήθηκε στο Λας Βέγκας τον Μάιο της ίδιας χρονιάς. Η εταιρεία τιμήθηκε με το βραβείο μεταξύ 30 διαφορετικών εταιρειών τεχνολογίας, ξεκινόντας την επιλογή από συνολικά 500 συμμετέχοντες. Επίσης, τον Μάιο του 2014, η AirHelp ονομάστηκε το καλύτερο start up της Δανίας στα Nordic Startup Awards.
Τον Οκτώβριο του 2015, η εταιρεία κάνει την παρουσίαση της κατάταξη αεροπορικών εταιρειών, που βαθμολογεί τις αεροπορικές εταιρείες με βάση διάφορους παράγοντες, συμπεριλαμβανομένων παροχές υπηρεσιών και εμπειρία των επιβατών κατά την άφιξη και αναχώρηση.
Αναφορές
Κατηγορία:Ιστότοποι Κατηγορία:Αεροπορικές μεταφορές
Ντιεπόλτ Α΄ του Γιάμνιτς
Βιογραφία
Ήταν ο δευτερότοκος γιος τού Βλαδισλάου Α΄ της Βοημίας και της Ριχέτσας, κόρης τού Ερρίκου Α΄ κόμη τού Μπεργκ.
Το 1145 ακολούθησε τους άλλους δούκες Κορράδο Β΄, Βρατίσλαο Β΄ τού Μπρνό και Όττο Γ΄ τού Ολομόουτς, όπου επιτέθηκαν στον Γίνντριχ Ζντικ επίσκοπο τού Ολομόουτς και τον έπαυσαν από την επισκοπή. Γι' αυτό ο Ντιεπόλντ αφορίστηκε· για εξιλέωση πήγε σε προσκύνημα στη Ρώμη.
Το 1147, ενώ ο πρεσβύτερος αδελφός του Βλαδίσλαος Β΄ της Βοημίας ακολούθησε τη Β΄ Σταυροφορία και έφθασε ως την Κωνσταντινούπολη, ο Νιεπόλντ κυβέρνησε τη Βοημία. Εξουσίασε με σιδηρά πυγμή και όταν ο εξάδελφός του Σομπιέσλαφ Β΄ προσπάθησε να καταλάβει την εξουσία, τον συνέλαβε.
Έκανε γάμο με την κόρη τού Αλβέρτου τού λεγομένου η άρκτος κόμη τού Άνχαλτ και τον ακολούθησε στις εκστρατείες του. Το 1158 πήγε με τον Φρειδερίκο Α΄ των Χοενστάουφεν της Γερμανίας στην Ιταλία και ήταν παρών στην πολιορκία τού Μιλάνου. Θα ήταν ο αρχηγός των αρκετών Βοημικών εκστρατειών, που ακολούθησαν στην Ιταλία. Το 1167 ήλθε μαζί του ο ανιψιός του Φρειδερίκος, όταν οδήγησε μία μεγάλη δύναμη εξ ονόματος τού Βλαδισλάου Β΄. Σε αυτήν πολλοί ευγενείς απεβίωσαν από λοιμό (πανώλη ή ελονοσία), όπως ο Ραϋνάλδος του Ντάσσελ αρχιεπίσκοπος της Κολωνίας, ο Γουέλφος Ζ΄ μάργραβος της Τοσκάνης και ο ίδιος ο Ντιέπολντ Α΄ μεταξύ αυτών.
Οικογένεια
Νυμφεύτηκε το 1153 τη Γκέρτρουντε των Ασκάνια, κόρη τού Αλβέρτου μαργράβου τού Βρανδεμβούργου & δούκα της Σαξονίας και είχε τέκνα:
Πηγές
Κατηγορία:Οίκος των Πρεμυσλιδών
Βασική τροφή
Ως βασική χαρακτηρίζεται η τροφή η οποία καταναλώνεται συστηματικά και σε τέτοιες ποσότητες ώστε να αποτελεί το κυρίαρχο τμήμα της διατροφής μίας ανθρώπινης κοινωνίας, καλύπτει μεγάλο μέρος των ενεργειακών της αναγκών και συμβάλει σημαντικά στην πρόσληψη θρεπτικών στοιχείων από τα μέλη της. Η βασική τροφή μίας κοινωνίας καταναλώνεται καθημερινά και αποτελεί συστατικό των περισσότερων καθημερινών γευμάτων.
Οι βασικές τροφές διαφέρουν από τόπο σε τόπο, αλλά κατά κύριο λόγο είναι φτηνά και εύκολα διαθέσιμα τρόφιμα τα οποία περιέχουν ένα ή περισσότερα από τα τρία Μακροθρεπτικά συστατικά τα οποία είναι απαραίτητα για την ομαλή λειτουργία του οργανισμού, υδατάνθρακες, πρωτεΐνες και λίπη. Παραδείγματα βασικών τροφών είναι τα δημητριακά, τα όσπρια, κόνδυλοι και ρίζες όπως η πατάτα. Η διατροφή των πρώιμων αγροτικών πολιτισμών βασίστηκε σε τροφές οι οποίες όχι μόνο παρείχαν τις απαραίτητες θρεπτικές ουσίες αλλά είχαν και την δυνατότητα να διατηρούνται για μεγάλο χρονικό διάστημα χωρίς να αλλοιώνονται, ώστε να είχαν απόθεμα τον χειμώνα ή σε περιόδους ξηρασίας όπου η καλλιέργεια ήταν αδύνατη.
Οι περισσότερες βασικές τροφές είναι φυτικής και ζωικής προέλευσης, και περιλαμβάνουν δημητριακά (όπως το ρύζι, το σιτάρι, το καλαμπόκι, το κεχρί και το σόργο), ριζωματώδη λαχανικά (όπως η πατάτα, η μανιόκα, το γιαμ και η κολοκασία), διάφορα όσπρια, το κρέας, το γάλα, τα αυγά, και το τυρί , καθώς και φρούτα όπως η μπανάνα και ο αρτόκαρπος. . Στις βασικές τροφές ανήκουν επίσης και έλαια, όπως το ελαιόλαδο και η ζάχαρη. Βασικά τρόφιμα που καταναλώνονται τοπικά από μεμονωμένους πολιτισμούς είναι η σίκαλη, η σόγια, το κριθάρι και η βρώμη. Ορισμένες βασικές τροφές, όπως ο σπόρος του ρυζιού, μαγειρεύονται και καταναλώνονται ολόκληρες, όμως τα περισσότερα δημητριακά αλέθονται σε αλεύρι, το οποίο χρησιμοποιείται για την παραγωγή ψωμιού και ζυμαρικών.